
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2025)0828),
–	uzimajući u obzir članak 294. stavak 2., članak 194. stavak 2 i članak 207. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C10‑0123/2025),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir obrazložena mišljenja mađarske Nacionalne skupštine i slovačkog Nacionalnog vijeća podnesena u okviru Protokola br. 2 o primjeni načela supsidijarnosti i proporcionalnosti, u kojima se izjavljuje da Nacrt zakonodavnog akta nije u skladu s načelom supsidijarnosti,
–	uzimajući u obzir mišljenje Europskoga gospodarskog i socijalnog odbora od 18. rujna 2025.[footnoteRef:1], [1: 	Još nije objavljeno u Službenom listu.] 

–	nakon savjetovanja s Odborom regija,
–	uzimajući u obzir privremeni sporazum koji su odobrili nadležni odbori u skladu s člankom 75. stavkom 4. Poslovnika te činjenicu da se predstavnik Vijeća pismom od 10. prosinca 2025. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članak 60. Poslovnika,
–	uzimajući u obzir mišljenje Odbora za unutarnje tržište i zaštitu potrošača,
–	uzimajući u obzir zajedničke rasprave Odbora za međunarodnu trgovinu i Odbora za industriju, istraživanje i energetiku u skladu s člankom 59. Poslovnika,
–	uzimajući u obzir izvješće Odbora za međunarodnu trgovinu i Odbora za industriju, istraživanje i energetiku (A10‑0195/2025),
1.	usvaja niže navedeno stajalište u prvom čitanju;
2.	prima na znanje izjavu Komisije priloženu ovoj Rezoluciji, koja će biti objavljena u seriji L Službenog lista Europske unije zajedno s konačnim zakonodavnim aktom;
3.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
4.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.







P10_TC1-COD(2025)0180
Stajalište Europskog parlamenta usvojeno u prvom čitanju 17. prosinca 2025. radi donošenja Uredbe (EU) 2026/… Europskog parlamenta i Vijeća o postupnom ukidanju uvoza ruskog prirodnog plina i pripremi postupnog ukidanja uvoza ruske nafte, poboljšanju praćenja potencijalne energetske ovisnosti i izmjeni Uredbe (EU) 2017/1938

(S obzirom da je postignut sporazum Parlamenta i Vijeća, stajalište Parlamenta odgovara konačnom zakonodavnom aktu, Uredbi (EU) 2026/261.)



PRILOG ZAKONODAVNOJ REZOLUCIJI
Izjava Europske komisije o budućem djelovanju u vezi s ruskom naftom
Kako bi se izbjegli ključni sigurnosni rizici i energetska ovisnost koji proizlaze iz nastavka trgovine energijom s Ruskom Federacijom, Europska komisija ostaje predana osiguravanju postupnog ukidanja cjelokupnog preostalog uvoza nafte iz Ruske Federacije do kraja 2027., u skladu s Izjavom iz Versaillesa.
Komisija početkom 2026. namjerava podnijeti zakonodavni prijedlog o zabrani uvoza nafte iz Ruske Federacije što je prije moguće, a najkasnije do kraja 2027. 
Komisija će pažljivo procijeniti mogući učinak ubrzanog prekida uvoza nafte na sigurnost opskrbe, gospodarstvo i konkurentnost najpogođenijih država članica.
Komisija će u duhu solidarnosti aktivno surađivati s izravno pogođenim državama članicama i drugim relevantnim državama članicama kako bi se identificirale odgovarajuće mjere za smanjenje mogućih rizika utvrđenih u procjeni te olakšati pristup alternativnim izvorima opskrbe.

